U samoubilačkom napadu u Kabulu poginulo 12 Amerikanaca
Među američkim žrtvama ima i vojnika i civila. Poginuo je i kanadski vojnik, tri afganistanska civila te jedan lokalni policajac.
Prema misiji NATO-a, ukupno je poginulo pet vojnika te osam civilnih djelatnika misije koji su u ugovornom odnosu. Prema izvješću afganistanskih vlasti, u napadu bombaša samoubojice na konvoj NATO saveza u središtu Kabula poginulo je najmanje 12 Amerikanaca – vojnika i civila - jedan kanadski vojnik, tri afganistanska civila te jedan lokalni policajac. Prema misiji NATO-a, ukupno je poginulo pet vojnika te osam civilnih djelatnika misije koji su u ugovornom odnosu. Zapovjednikmisije NATO-a, američki general John Allen izjavio je da ga je napad 'i rastužio i naljutio'. 'Takvim je napadima cilj sakriti činjenicu da snage koje ih organiziraju zapravo gube – i teritorij, i podršku u narodu a i volju da se bore' – rekao je general Allen. Vozilo napunjeno eksplozivom detonirano je pored autobusa koji je u Kabul prevozio pripadnike misije NATO-a. Napad se dogodio u središtu grada, u blizini nacionalnog muzeja, zgrade parlamenta i glavne baze NATO-a. Autobus je u eksploziji prevrnut te se zapalio. Na mjesto napada brzo su stigla vozila hitne pomoći te helikopteri koji se preveli ranjene u bolnicu. Ranjenih je najmanje osam. Na jugu zemlje, poginula su tri pripadnika misije NATO-a. Na njih je vatru otvorio muškarac obučen u uniformu afganistanske vojske.